ప్రధాన మంత్రి కార్యాలయం
శ్రీ లంక ప్రధాని భారతదేశాని కి ఆధికారిక సందర్శన కు విచ్చేసిన సందర్భం లో ప్రధాన మంత్రి విడుదల చేసిన పత్రికా ప్రకటన
యోర్ ఎక్స్లన్సి,
ప్రధాని శ్రీ మహిందా రాజపక్షే,
విశిష్ట ప్రతినిధులారా,
ఆయుబోవన్,
వణక్కమ్,
నమస్కారాలు.
అన్నిటి కన్న ముందు గా నేను నా మిత్రుడు శ్రీ మహిందా రాజపక్షే ప్రధాని పదవి ని అలంకరించినందుకు ఆయన ను హృదయపూర్వకం గా అభినందిస్తున్నాను. పదవీబాధ్యతల ను స్వీకరించిన వెనువెంటనే నా యొక్క ఆహ్వానాన్ని ఆయన స్వీకరించి, తన తొలి విదేశీ యాత్ర కై భారతదేశాన్ని ఎంచుకొన్నారు. దీని కి గాను ఆయన కు ఇవే నా ధన్యవాదాలు. కొద్ది రోజుల క్రిందట శ్రీ లంక తన స్వాతంత్య్ర సిద్ధి తాలూకు డెబ్భయ్యో వార్షికోత్సవాన్ని జరుపుకొన్నది. ఇందుకు కూడాను ప్రధాని శ్రీ రాజపక్షే కు మరియు శ్రీ లంక యొక్క ప్రజలందరి కి నేను అనేకానేక అభినందనల ను తెలియజేస్తున్నాను.
మిత్రులారా,
శ్రీ లంక మరియు భారతదేశం చిర కాలం గా ఇరుగు పొరుగు దేశాలే కాక సన్నిహిత మిత్ర దేశాలు గా కూడా ఉన్నాయి. సంస్కృతి, మతం, ఆధ్యాత్మికత, కళలు మరియు భాష వంటి అగణిత వర్ణమయ పాశాల తో మన సంబంధం యొక్క చరిత్ర అల్లుకొని ఉంది. అది భద్రత కావచ్చు, లేదా ఆర్థిక వ్యవస్థ కావచ్చు, లేదా సామాజిక పురోగతి కావచ్చు.. మన భూత కాలం మరియు భవిష్యత్తు కాలం ఈ రెండూ ప్రతి ప్రాంతం లోను ఒకదాని తో మరొకటి జత పడి ఉంటాయి. శ్రీ లంక లో స్థిరత్వం, భద్రత, ఇంకా సమృద్ధి అనేవి భారత హితం ఒక్కదాని తోనే కాకుండా యావత్తు హిందూ మహాసముద్ర ప్రాంతం యొక్క హితం తో పెనవేసుకొని ఉన్నాయి. మరి ఈ కారణం గా మన సన్నిహిత సహకారం ఇండో-పసిఫిక్ ప్రాంతం లో శాంతి కి మరియు సమృద్ధి కి ఎంతో విలువైంది గా ఉంది. మా ప్రభుత్వం అనుసరిస్తున్న ‘‘నైబర్హుడ్ ఫస్ట్’’ విధానాని కి, ‘‘సాగర్’’ (సూత్రం లకు అనుగుణం గా మేము శ్రీ లంక తో సంబంధాల కు ప్రత్యేక ప్రాధాన్యాన్ని కట్టబెడుతున్నాము. ప్రాంతీయ భద్రత కోసం మరియు అభివృద్ధి కోసం భారతదేశం తో కలసి కృషి చేయాలన్న శ్రీ లంక ప్రభుత్వ సంకల్పాన్ని మేము ఆహ్వానిస్తున్నాము.
మిత్రులారా,
మన ద్వైపాక్షిక సంబంధాలు మరియు పరస్పర హితం ముడిపడిన అంతర్జాతీయ అంశాల పై ఈ రోజు న ప్రధాని శ్రీ రాజపక్షే తో కలసి నేను కూలంకషం గా చర్చించాను. ఉగ్రవాదం అనేది మన ప్రాంతం లో ఒక పెద్ద అపాయం గా ఉంది. మన రెండు దేశాలు ఈ సమస్య కు ఎదురొడ్డి గట్టి గా పోరాడవలసివుంది. క్రిందటి సంవత్సరం ఏప్రిల్ లో శ్రీ లంక లో ‘‘ఈస్టర్ డే’’ నాడు బాధాకరమైనటువంటి మరియు బర్బర ఉగ్రవాద దాడులు జరిగాయి. ఈ దాడులు కేవలం శ్రీ లంక కే కాక యావత్తు మానవ జాతి కి కలిగినటువంటి ఆఘాతం. మరి ఈ కారణం గా ఈ రోజు న నేను జరిపిన సంభాషణ లో భాగం గా ఉగ్రవాదాన్ని ఎదుర్కొనే అంశం లో మా సహకారాన్ని పెంచుకొనే అంశంపై చర్చించాము. శ్రీ లంక కు చెందిన పోలీసు అధికారులు భారదేశం లోని ప్రతిష్టాత్మక శిక్షణ సంస్థల లో ఉగ్రవాద వ్యతిరేక కోర్సుల లో పాలుపంచుకోవడం మొదలు పెట్టినందుకు నాకు సంతోషం గా ఉంది. ఉభయ దేశాల ఏజెన్సీ ల మధ్య సంబంధాల ను మరియు సహకారాన్ని ఇతోధికం గా బలపరచుకోవడం కోసం మేము వచనబద్ధులమై ఉన్నాము.
మిత్రులారా,
ఈ రోజు న జరిగిన సంభాషణ లో భాగం గా, మేము శ్రీ లంక లో సంయుక్త ఆర్థిక పథకాల ను గురించి కూడా చర్చించాము. ఆర్థికపరమైన, వ్యాపారపరమైన మరియు పెట్టుబడిపరమైన సంబంధాల ను కూడా పెంపొందింప చేసుకోవాలని కంకణం కట్టుకొన్నాము. అంతేకాదు, ఇరు దేశాల ప్రజల మధ్య సంధానాన్ని పెంచాలని, పర్యటన ను ప్రోత్సహించాలని, కనెక్టివిటీ ని మెరుగుపరచాలని కూడా మేము చర్చించుకొన్నాము.
చెన్నై కి , జాఫ్నా కు మధ్య ఇటీవలి నేరు విమాన సర్వీసు కు ఈ దిశ లో మేము చేస్తున్న ప్రయత్నాల లో ఒక భాగం గా ఉంది. ఈ ప్రత్యక్ష విమాన సర్వీసు శ్రీ లంక లోని ఉత్తరాది ప్రాంతాల లో నివసిస్తున్న తమిళ జనాభా కు సంధాన ఐచ్ఛికాల ను పెంచగలుగుతుంది. మరి అలాగే, ఇది ఈ ప్రాంత ఆర్థిక, సామాజిక అభివృద్ధి కి సైతం ప్రయోజనకారి గా ఉంటుంది. ఈ విమాన సర్వీసు కు లభించినటువంటి చక్కని స్పందన మాకు ఇరువురి కి హర్షదాయకం గా ఉంది. మేము మా యొక్క సంబంధాన్ని బలవత్తరం చేసుకోవాలని, మెరుగుపరచుకోవాలని, అందుకు ఏమి చేయాలనేది కూడా చర్చించాము.
మిత్రులారా,
శ్రీ లంక యొక్క అభివృద్ధి యత్నాల లో భారతదేశం ఒక విశ్వసనీయమైన భాగస్తురాలు గా ఉంటూ వచ్చింది. క్రిందటి సంవత్సరం లో ప్రకటించినటువంటి లైన్స్ ఆఫ్ క్రెడిట్ తాలూకు నూతన అంశాలు మన అభివృద్ధియుత సహకారాన్ని మరింత గా దృఢతరం చేస్తాయి. శ్రీ లంక లోని తూర్పు మరియు ఉత్తర ప్రాంతాల లో నిరాశ్రయులైన వారి కోసం 48,000 కు పైగా గృహాల ను నిర్మించేందుకు తలపెట్టిన ఇండియన్ హౌసింగ్ ప్రాజెక్టు పనులు పూర్తి కావడం మాకు సంతోషకరం. దీని కి తోడు, భారతీయ మూలాలు కలిగిన తమిళుల కోసం వేలాది గృహాల నిర్మాణం సైతం పురోగమిస్తోంది. ప్రధాని శ్రీ రాజపక్షే మరియు నేను మత్స్యకారుల సమస్య పై మానవీయ కోణం లో చర్చించాము. ఇది ఇరు దేశాల ప్రజల జీవనోపాధి కై ప్రత్యక్ష ప్రభావాన్ని చూపించేటటువంటిది. కాబట్టి, మేము ఈ అంశం లో నిర్మాణాత్మకమైనటువంటి మరియు మానవతా పూర్వకమైనటువంటి వైఖరి ని అవలంబించడాని కి అంగీకరించాము.
మిత్రులారా,
శ్రీ లంక లో మేము రాజీ కి సంబంధించిన అంశాల పై స్వేచ్ఛ గా మాట్లాడుకొన్నాము. ఐక్య శ్రీ లంక లో సమానత్వం, న్యాయం, శాంతి, ఇంకా మన్నన ల కోసం తమిళ ప్రజల అపేక్షల ను శ్రీ లంక ప్రభుత్వం అర్థం చేసుకొంటుందన్న నమ్మకం నాలో ఉంది. దీనికి గాను శ్రీ లంక రాజ్యాంగ పదమూడో సవరణ అమలు ద్వారా రాజీ ప్రక్రియ ను ముందుకు తీసుకుపోవలసిన అవసరం ఉంది.
మిత్రులారా,
ప్రధాని శ్రీ రాజపక్షే ను భారతదేశాని కి నేను మరొక్క మారు సాదరం గా ఆహ్వానిస్తున్నాను. ఆయన సందర్శన భారతదేశం మరియు శ్రీ లంక స్నేహాన్ని, బహుముఖీన సహకారాన్ని పటిష్టపరుస్తుందన్న నమ్మకం నాలో ఉంది. అదే కాలం లో ప్రాంతీయ శాంతి మరియు సుస్థిరత్వం కోసం రెండు దేశాల మధ్య సహకారం కూడా పెరుగుతుంది.
బొహోమా స్థుతి,
నండ్రి,
మీకు ఇవే ధన్యవాదాలు.
(